b'\n_START_ARTICLE_\nGra\xc5\xa1ka Gora\n_START_SECTION_\nZna\xc4\x8dilnosti\n_START_PARAGRAPH_\nNa Gra\xc5\xa1ki Gori, ki le\xc5\xbei med Pohorjem in savinjskim podro\xc4\x8djem, na tromeji treh ob\xc4\x8din - Velenja, Slovenj Gradca ter Mislinje, so se med 2. svetovno vojno zaradi prometnega polo\xc5\xbeaja in oskrbe \xc4\x8desto zadr\xc5\xbeevale partizanske enote in bojevale \xc5\xa1tevilne bitke z Nemci. Iz leta 1944 izvira tudi naziv \xc2\xabgora juri\xc5\xa1ev\xc2\xab\xc2\xa0(o tem lahko obiskovalcu povedo kaj ve\xc4\x8d tamkaj\xc5\xa1nja  muzejska zbirka KC Ivana Napotnika Velenje, spomenik, obnovljene doma\xc4\x8dije, gostilna Plazl idr.)._NEWLINE_Danes je Gra\xc5\xa1ka Gora priljubljena izletni\xc5\xa1ka to\xc4\x8dka \xc5\xa1tevilnih \xc5\xa0tajercev in Koro\xc5\xa1cev ter okoli\xc4\x8danov, saj so ve\xc4\x8dkrat organizirani pohodi in izleti na Gra\xc5\xa1ko Goro. _NEWLINE_Leta 1976 je nastalo sre\xc4\x8danje narodno-zabavnih skupin. Za\xc4\x8del ga je Alojz Klan\xc4\x8dnik s podporo doma\xc4\x8dega kulturnega dru\xc5\xa1tva. Po njegovi smrti je organizacijo prevzelo Kulturno dru\xc5\xa1tvo Gra\xc5\xa1ka Gora s predsednikom Dragom Plazlom, prireditev pa je prerasla v tekmovanje. Tako je po dvajseti prireditvi Sre\xc4\x8danje ansamblov dobilo novo ime Gra\xc5\xa1ka Gora poje in igra.\n_START_SECTION_\nZgodovina\n_START_PARAGRAPH_\nMnenja so pokazala, da je bila Gra\xc5\xa1ka gora prehodna \xc5\xbee v prazgodovini. Domneva pa se, da so Rimljani speljali cesto iz Savinjske doline proti Colatiu. V \xc4\x8dasu boja za prevlado kr\xc5\xa1\xc4\x8danstva v starem Rimu (v 4. stoletju) so na Gra\xc5\xa1ki gori po\xc5\xbegali poganski tempelj - verjetno mitrej, raziskovanja pa so odkrila tudi ostanke starokr\xc5\xa1\xc4\x8danske cerkve iz 5. ali 6. stoletja.\n_START_SECTION_\nPrireditve\n_START_PARAGRAPH_\nOd leta 1976 je na Gra\xc5\xa1ki Gori organiziran narodnozabavni festival Gra\xc5\xa1ka Gora poje in igra, ki je vsako leto na 3. nedeljo v avgustu - po navadi s pri\xc4\x8detkom ob 14. uri. Na festival se lahko prijavljajo ansambli, ki so potem izbrani preko strokovne \xc5\xbeirije. Vsako leto v zalo\xc5\xbebi Zlati zvoki izide tudi zgo\xc5\xa1\xc4\x8denka z vsemi tekmovalnimi skladbami._NEWLINE_Vsako leto v pustnem \xc4\x8dasu poteka pustni karneval - Pust treh ob\xc4\x8din s \xc5\xa1aljivimi igrami na Gra\xc5\xa1ki Gori, ob 1. maju pa poteka prireditev za praznik dela._NEWLINE_V avgustu poteka sre\xc4\x8danje borcev, planincev in \xc4\x8dlanov veteranskih zdru\xc5\xbeenj, v spomin obletnici pohoda XIV. divizije.'